ROZHODNUTIE KOMISIE
zo 4. júla 2006,
ktorým sa na rok 2006 stanovuje konečné rozdelenie finančných prostriedkov z Fondu Spoločenstva pre tabak určených na financovanie opatrení uvedených v článkoch 13 a 14 nariadenia (ES) č. 2182/2002 medzi členské štáty
[oznámené pod číslom K(2006) 3030]
(Len znenie v nemeckom, španielskom, francúzskom, gréckom, talianskom, holandskom a portugalskom jazyku je autentické)
(2006/472/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2075/92 z 30. júna 1992, o spoločnej organizácii trhu so surovým tabakom (1), najmä na jeho článok 14a,
keďže:
(1)
Články 13 a 14 nariadenia Komisie (ES) č. 2182/2002 zo 6. decembra 2002, ktorým sa stanovujú podrobné pravidlá uplatňovania nariadenia Rady (EHS) č. 2075/92 vzhľadom na Fond Spoločenstva pre tabak (2), stanovujú opatrenia na podporu konverzie výroby. Tieto opatrenia sa musia financovať z Fondu Spoločenstva pre tabak zriadeného článkom 13 nariadenia (EHS) č. 2075/92.
(2)
Celková suma, ktorú má Fond Spoločenstva pre tabak k dispozícii, je 29,2 milióna eur, čo sa mierne odlišuje od predtým uvádzanej sumy. 50 % z tejto sumy by sa malo použiť na osobitné opatrenia, ktoré umožnia pestovateľom tabaku prechod na iné plodiny alebo na inú ekonomickú činnosť, ktorá vytvára zamestnanosť, ako aj na finacovanie s tým súvisiaceho prieskumu.
(3)
Preto je potrebné, v súlade s článkom 17 ods. 4 nariadenia (ES) č. 2182/2002, rozdeliť medzi príslušné členské štáty, do 30. júna 2006, disponibilnú sumu na rok 2006 na základe predbežných plánov financovania opatrení, vzťahujúcich sa na žiadosti o finančnú pomoc, ktoré predložili členské štáty.
(4)
Opatrenia stanovené v tomto rozhodnutí sú v súlade so stanoviskom Riadiaceho výboru pre tabak,
PRIJALA TOTO ROZHODNUTIE:
Článok 1
Konečné rozdelenie finančných prostriedkov z Fondu Spoločenstva pre tabak určené na financovanie opatrení uvedených v článkoch 13 a 14 nariadenia (ES) č. 2182/2002 medzi členské štáty na rok 2006 sa stanovuje v prílohe.
Článok 2
Toto rozhodnutie je určené Belgickému kráľovstvu, Spolkovej republike Nemecko, Helénskej Republike, Španielskemu kráľovstvu, Francúzskej republike, Talianskej republike, Rakúskej republike a Portugalskej republike.
V Bruseli 4. júla 2006